CELEX: 62009CN0054
Language: lt
Date: 2009-02-06 00:00:00
Title: Byla C-54/09 P 2009 m. vasario 6 d. Graikijos Respublikos pateiktas apeliacinis skundas dėl 2008 m. gruodžio 11 d. Pirmosios instancijos teismo (penktoji kolegija) sprendimo byloje T-339/06 Graikijos Respublika prieš Europos Bendrijų Komisiją

4.4.2009   
            
            
               LT
            
            
               Europos Sąjungos oficialusis leidinys
            
            
               C 82/21
            
         2009 m. vasario 6 d. Graikijos Respublikos pateiktas apeliacinis skundas dėl 2008 m. gruodžio 11 d. Pirmosios instancijos teismo (penktoji kolegija) sprendimo byloje T-339/06 Graikijos Respublika prieš Europos Bendrijų Komisiją
   
   (Byla C-54/09 P)
   (2009/C 82/37)
   Proceso kalba: graikų
   Šalys
   
      Apeliantė: Graikijos Respublikos, atstovaujama I. Chalkias ir M. Tassopoulou
   
      Kita proceso šalis: Europos Bendrijų Komisija
   Apeliantės reikalavimai
   
               —
            
            
               pripažinti apeliacinį skundą priimtinu;
            
         
               —
            
            
               panaikinti Pirmosios instancijos teismo sprendimą;
            
         
               —
            
            
               patenkinti Graikijos Respublikos apeliacinį skundą atsižvelgiant į jos reikalavimus;
            
         
               —
            
            
               priteisti iš Komisijos bylinėjimosi išlaidas.
            
         Apeliacinio skundo pagrindai ir pagrindiniai argumentai
   Graikijos Respublika tvirtina: 1) kad Pirmosios instancijos teismas nuspręsdamas, jog Reglamento Nr. 1227/2000 16 straipsnio 1 dalyje numatytas terminas yra privalomas, nors pagal to paties reglamento 16 straipsnio 2 dalį ir 17 straipsnį šis terminas yra rekomendacinio pobūdžio, klaidingai aiškino minėto reglamento 16 straipsnio 1 ir 2 dalis bei 17 straipsnį; 2) kad Pirmosios instancijos teismas klaidingai aiškino Sutarties 10 straipsnį ir bendrus teisės principus, nes pripažindama, kad likus 23 dienoms iki ginčijamo sprendimo priėmimo žinojo teisingus duomenis, tačiau į juos neatsižvelgė, ir kad pasibaigus terminui priimdama kitų valstybių narių pateiktus duomenis bei atsisakydama tai daryti Graikijos atžvilgiu, Komisija pažeidė lojalaus bendradarbiavimo, gero administravimo ir vienodo požiūrio principus; 3) kad skundžiamo Pirmosios instancijos teismo sprendimo motyvavimas yra prieštaringas, nes tvirtinimas, kad terminas yra privalomas prieštarauja pripažintai ir nenuginčytai aplinkybei, kad Komisija priėmė informaciją pasibaigus minėtam terminui.